प्रधानमंत्री ने चिदंबरम पर जताया पूरा भरोसा  
प्रधानमंत्री मनमोहन सिंह ने 2−जी घोटाले को लेकर घिरे पी चिदंबरम की ईमानदारी पर पूरा भरोसा जताया है और उन्हें धैर्य रखने को कहा है।
प्रधानमंत्री मनमोहन सिंह ने 2−जी घोटाले को लेकर घिरे पी चिदंबरम की ईमानदारी पर पूरा भरोसा जताया है और उनसे कहा है कि वो उनके अमेरिका से वापस लौटने तक धैर्य रखें। संयुक्त राष्ट्र महासभा की बैठक में हिस्सा लेने न्यूयॉर्क गए प्रधानमंत्री ने मीडिया से बातचीत में कहा कि वो पूरी तरह से चिदंबरम के साथ हैं जब वो वित्त मंत्री थे तब भी और अब जब गृहमंत्री हैं तब भी। सूत्रों के मुताबिक प्रधानमंत्री के साथ फोन पर चिदंबरम की बातचीत करीब 20 मिनट चली। प्रधानमंत्री ने इस मुद्दे को लेकर मंत्रियों के बीच किसी तरह के टकराव से भी इनकार किया।